# New Adventures in Hi-Fi

New Adventures in Hi-Fi és el desè àlbum d'estudi de la banda estatunidenca de rock alternatiu R.E.M., publicat el 9 de setembre de 1996 per Warner Bros. Records. Aquest fou el darrer treball que va enregistrar Bill Berry amb R.E.M. ja que l'any següent va abandonar la banda de forma amistosa, i també fou el darrer amb el mànager Jefferson Holt i el productor Scott Litt. És un dels treballs més ben valorat per la crítica i els seguidors, representatiu del més alt nivell de la banda i considerat el darrer dels seus grans treballs. Van superar els set milions de còpies venudes arreu del món.

## Producció

El seu enregistrament es va produir durant la gira promocional de l'àlbum Monster l'any 1995. Finalitzada la gira, en els Bad Animals Studio van enregistrar quatre cançons addicionals, i les mescles es van acabar als John Keane Studio d'Athens i Louie's Clubhouse de Los Angeles, i la masterització es va realitzar al Gateway Mastering de Portland. Es van extreure quatre senzills comercials i dos més promocionals, i els cinc videoclips que van editar es van incloure en l'àlbum de vídeos In View: The Best of R.E.M. 1988–2003.
La rebuda per part de la crítica fou molt positiva i va ser inclosa en diverses llistes de millors àlbums de la dècada de 1990. Amb els pas dels anys va adquirir més reconeixement, i en retrospectives se'l considera el tercer millor àlbum de la trajectòria de R.E.M. darrera de Out of Time i Automatic for the People.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe.

## Posició en llistes

| Llista (1996) | Posició | Certificacions |
| Alemanya | 1 | 1x Or |
| Austràlia | 1 | |
| Canadà | 1 | 2x Platí |
| Estats Units | 2 | 1x Platí |
| Espanya | 5 | 1x Or |
| Europa | | 1x Platí |
| França | 6 | |
| Itàlia | 5 | |
| Japó | 26 | |
| Regne Unit | 1 | 1x Platí |

## Crèdits

| R.E.M. Bill Berry – bateria, percussió, guitarra acústica, sintetitzador, baix Peter Buck – guitarra, mandolina, buzuki, baix, EBow, sitar elèctric, banjo Mike Mills – piano, sintetitzador, veus addicionals, baix, òrgan, sintetitzador Moog, mellotron, teclats, farfisa, guitarra Michael Stipe – cantant, sintetitzador Músic addicionals Nathan December – guitarra, pandereta, güiro Patti Smith – cantant Scott McCaughey – ARP Odyssey, piano, autoarpa Andy Carlson – violí | Tècnics William Field – assistència d'enginyeria Sam Hofstedt – assistència d'enginyeria Victor Janacua – assistència d'enginyeria Adam Kasper – enginyeria d'enregistrament Pat McCarthy – enginyeria d'enregistrament John Keane – enregistrament i mescles Scott Litt – producció i enginyeria de mescles Bob Ludwig – masterització Mark "Microwave" Mytrowitz – assistència tècnica Joe O'Herlihy – enginyeria d'enregistrament gira Jo Ravitch – enginyeria d'enregistrament gira Jeff Wooding – enginyeria d'enregistrament gira Eric Stolz – edició digital |

## Referències

* ↑ Howe, Sean. «After a Trip Back in Time, Michael Stipe Is Ready to Return to Music» (en anglès). The New York Times, 14-11-2016. [Consulta: 9 febrer 2021].
* ↑ «New Adventures in Hi-Fi» (en alemany). Musik Industrie. [Consulta: 22 febrer 2021].
* ↑ «New Adventures in Hi-Fi» (en anglès). Music Canada. [Consulta: 22 febrer 2021].
* ↑ «New Adventures in Hi-Fi» (en anglès). RIAA. [Consulta: 22 febrer 2020].
* ↑ «R.E.M. - New Adventures in Hi-Fi» (en francès). Infodisc.fr. [Consulta: 22 febrer 2021].
* ↑ «Gli album più venduti del 1996» (en italià). HitParadeItalia.it. [Consulta: 22 febrer 2021].
* ↑ «REM > Albums» (en anglès). OfficialCharts.com. [Consulta: 22 febrer 2021].